\section{Huutokilpailu} 

\begin{multicols}{2}
\noindent \includegraphics[width=\linewidth]{assets/huuto}

\noindent {\small Kurkisuon Rusakot huutamassa partioparaatissa.\par}

\bigskip

\noindent\emph{Osallistu Tassun huutokilpailuun!} Partiossa on tapana huutaa: juhlissa, paraateissa, ruokailun aluksi, kiitettäessä, iltaohjelmissa, seremonioiden aluksi tai lopuksi\ldots\ Alun perin erilaiset huudot kumpusivat vartioeläimistä. Kukin vartio oli nimetty jonkin eläimen mukaan (Saukko"-vartio, Karhu"-vartio, Kukko"-vartio\ldots) ja kunkin vartion jäsenen tuli osata jäljitellä vartioeläimensä ääntä. Näin vartio pystyi pitämään yhteyttä toisiinsa piilosilla tai pimeän tullen ja vartionjohtaja pystyi kutsumaan vartionsa koolle. 

Nykyään vartiohuudot ovat usein sanoitettuja. Yksi KuRu:n vartion huudoista menee näin: ''Kuuluu ininä / Lapsenmielinen / Maukas päärynä / Toimekas hyttynen //''. Myös lippukunnalla itsellään on oma huutonsa: ''Kurki / Ja suo / Ja rusakon jäljet jää! //''. Pääkaupunkiseudun Partiolaiset huutavat ''Stadi, Espoo, Grani, Vantaa / PäPa:n ääni kauas kantaa! //'' (piirihuuto), kun taas Suomen Partiolaisilla on vuorohuuto ''|: Partio / Scout  :|//''. 

Huutoja voidaan käyttää myös komentoina ja joillakin (suur)tapahtumilla on omat huutonsa. Joskus myös raja laulun ja huudon välillä on varsin häilyvä.

Keksi itse, kaverisi tai ryhmäsi kanssa uusi, oma partioon sopiva huuto. Huudon ei tarvitse olla pitkä tai edes monisäkeinen ja se voi olla tavallinen yhteishuuto, vuorohuuto tai esihuudettu huuto. Inspiraatiota voit halutessasi hakea Partiowikistä.

Osallistu kilpailuun lähettämällä huutosi Tassun päätoimittajalle sähköpostilla (osoitteen löydät lehden sisäkannesta) tai suoraan esimerkiksi Whatsapp"-viestillä \textbf{viimeistään 19.4.} Lähetä ainakin huudon sanat. Voit halutessasi myös kuvata tai äänittää huutosi. 

Julkaisemme voittajan seuraavassa Tassussa.
\end{multicols}

{\raggedleft Kuva: Bää\\ Teksti: Janne\par}
